Vera F. Komissarzjevskaja
Vera F. Komissarzjevskaja, 1864-1910, russisk skuespiller og teaterleder, ‘Ruslands svar på Eleonora Duse’. 1896-1902 spillede K på Alexandrinskij teatret i Skt. Petersborg, bl.a. Nina i uropførelsen af TjekhovsMågen 1896. Hendes utilfredshed ved det kejserlige teaters rutine fik hende dog til i 1904 at åbne sit eget teater, Komissarzjevskajas Dramatiske teater i Skt. Petersborg, i en gammel teaterbygning fra 1848, hvor hun realiserede reformtanker fra Moskvas Kunstnerteater med et socialt progressivt repertoire, bl.a. Meyerholds iscenesættelse af Ibsens Et dukkehjem 1906, med sig selv som Nora. Hun lagde siden afstand til naturalismen og nærmede sig et symbolistisk udtryk. Hendes bror, Fjodor Komissarzjevskij, overtog i 1907 teatret i samarbejde med Nikolaj N Evreinov, men det lukkede allerede 1909. S.å. opgav K sin teaterkarriere. 1964 åbnedes teatret atter i hendes navn. 

Bibliografi: Schuler, C A Women in Russian Theatre 1996. 